OpenLLM-France/wikimedia huggingface dataset:
# Santa Úrsula del Milà

Santa Úrsula del Milà és l'església parroquial del Milà (Alt Camp) sota l'advocació de santa Úrsula de Colònia. L'edifici va ser construït de nou l'any 1919 i està protegit com a bé cultural d'interès local. La parròquia està adscrita a l'arxiprestat de l'Alt Camp de l'arquebisbat de Tarragona. Aquesta església va edificar-se a principis del segle xx, després que un cicló enderroqués l'anterior, de la qual encara es poden veure les restes al costat. Va ser restaurada després de l'acabament de la Guerra Civil de 1936-39.

## Arquitectura

És un edifici neogòtic d'una sola nau amb quatre trams i capelles laterals. Els suports són pilars i els arcs són apuntats. La volta és de creueria. La façana és simètrica, llevat de la torre que s'aixeca a la banda esquerra. Està formada per un cos central, més elevat, i dos laterals acabats en línia recta. La porta, centrada, és d'arc apuntat i està formada per cinc arquivoltes que emmarquen un timpà llis. A la part superior hi ha una obertura circular amb cinc lòbuls. La façana té un acabament esglaonat decorat amb pinacles d'inspiració gòtica. La coberta és de teula, a dues vessants. Els materials emprats són la pedra i el maó.

## Referències

* ↑ «Santa Úrsula». Cercador de parròquies. Arquebisbat de Tarragona. [Consulta: 24 maig 2012].
* 1 2 «Pat.mapa: arquitectura». Direcció General del Patrimoni Cultural de la Generalitat de Catalunya. [Consulta: 16 abril 2012].

## Enllaços externs

* «Mapa de recursos culturals». Diputació de Tarragona.
# Jaume Domènech (músic)

Jaume Domènech fou mestre de capella i compositor, actiu per Catalunya durant els segles XVIII i XIX. Al 1796 era vicemestre de la catedral de Vic i aquell mateix any es va presentar a les oposicions de Mestre de Capella. Al 1812 era Mestre de Capella de Berga.

## Obres

* Regina Coeli
* Cantate Dominum canticum novum
* Empiece el certamen
* Qui habitat
* Viva el rey sagrado
* Fratres
* Cum invocarem
* Benedictus
* Lauda Sion

## Referències

* ↑ BONASTRE, Francesc «Domènech, Jaume», Diccionario de la Música Española e Hispanoamericana. Madrid: SGAE, 1999-2002, vol.3
# Txoga Mami

Txoga Mami és un jaciment arqueològic de l'Iran, a les muntanyes Zagros, al nord-oest de la plana de Mandali. En aquest lloc van confluir la cultura tardana de Samarra (o cultura d'Hassuna-Samarra) i la ceràmica d'Hajji Mohammed de la cultura d'Eridu (vers 5000-4800 aC), i s'han trobat ceràmiques d'aquest tipus. Aquesta fase amb canals d'irrigació, nous tipus de gra, ceràmiques vingudes de fora, i animals domèstics, han rebut el nom de període de Txoga Mami dins la cultura de Samarra (la seva fase tardana) i suggereix una emigració des de les terres baixes. La cultura de Txogha Mami es caracteritza per petits pobles en grups amb petites àrees regades on es cultivava blat i civada, pasturant bens, cabres i algunes vaques; la cacera era limitada i reduïda a gaseles o animals d'aquesta mena.
Però és principalment coneguda pels canals d'irrigació introduïts per primer cop a la segona meitat del VI mil·lenni o inicis del V mil·lenni. La majoria dels jaciments arqueològics de la plana de Deh Luran a l'Iran (vers el 90%) estan localitzats en canals. Alguns canals tenien fins a 5 km, cosa que requeria treballs comunitaris de certa importància.

## Referències

* Mario Liverano, El antiguo Oriente: historia, sociedad y economía a

## Enllaços externs

* Choga_Mami
# Armin Kremer

Armin Kremer (Crivitz, 4 de desembre de 1968) és un pilot de ral·li alemany que disputa la categoria WRC 2 dins del Campionat Mundial de Ral·lis. Va ser guanyador del Campionat d'Europa de Ral·lis l'any 2001 i del Campionat de Ral·lis Àsia-Pacífic l'any 2003.

## Trajectòria

Kremer debuta als ral·lis l'any 1992 i a partir de 1995 es converteix en un habitual del Campionat d'Europa de Ral·lis, competició que guanya l'any 2001 amb un Toyota Corolla WRC, guanyant el Ral·li de Turquia i el Ral·li de Bulgària. En paral·lel, guanya tres edicions del Campionat d'Alemanya de Ral·lis, concretament l'any 1996 amb un Mitsubishi Lancer Evolution III i els anys 1998 i 1999 amb un Subaru Impreza WRC.
L'any 2003 i 2004 disputa el Campionat de Ral·lis Àsia-Pacífic, aconseguint guanyar-lo a la temporada 2003 amb un Mitsubishi Lancer Evolution VII.
Des de l'any 2013 disputa puntualment proves de la categoria WRC 2 dins del Campionat Mundial de Ral·lis.

## Referències

* ↑ «RallyBase». [Consulta: 6 juliol 2022].
* ↑ Shacki. «Armin Kremer - rally profile eWRC-results.com» (en anglès). [Consulta: 6 juliol 2022].
# Oda de Saxònia

Oda de Saxònia fou una princesa saxona (877- després de 952). Era filla del duc Otó I de Saxònia l'Il·lustre (880-912) i de Hedwigis (o Hedwiga) de Baviera. Es va casar amb el rei de Lotaríngia Zuentibold i a la mort d'aquest l'agost del 900 (quan Oda tenia menys de 15 anys), va contreure segones noces amb el comte Gerard I de Metz. D'aquest enllaç van néixer:
* Wicfrid, abat de Santa Úrsula de Colònia, i després arquebisbe de Colònia del 924 al 953.
* Oda (Uda) de Metz (morta després del 18 de maig 963), casada amb el comte Goteló o Gozlí de Bidgau i de Methingau, i després abat laic de Gorze (mort 942)
* Una filla de nom desconegut
* Godofreu (mort després de 949), comte al Jülichgau.
Va enviudar per segon cop el 910, i llavors Oda es va casar amb Eberard, comte a l'Oberlahngau.

## Referències

* Genealogia
# Daucus

Daucus és un gènere de plantes amb flors dins la família de les apiàcies. La pastanaga (Daucus carota) és el membre més conegut d'aquest gènere. Mentre que l'origen de la pastanaga cultivada es troba a Àsia central, és a la conca del Mediterrani, particularment el nord d'Àfrica on hi ha més espècies del gènere Daucus, 15 en total.A més hi ha una espècie a Austràlia, tres americanes,

## Sistemàtica

Aquest gènere consta d'unes 30 espècies dividides en tres seccions. o cinc seccions: Daucus L. (12 espècies), Anisactis DC. (3 espècies), Platyspermum DC. (3 espècies), Chrysodaucus Thell. (una espècie), i Meoides Lange (una espècie) Les espècies inclouen:
* Daucus aureus Desf., pastanaga daurada
* Daucus azoricus - dita Salsa burra, és endèmica d'Açores
* Daucus broteri Ten., de Brotero
* Daucus bicolor
* Daucus carota L., Pastanga silvestre
* Daucus durieui Lange, Durieu
* Daucus glochidiatus (Labill.) Fisch., C.A.Mey. & Avé-Lall.
* Daucus gadeceaui Rouy i Camus., Gadeceau
* Daucus guttatus
* Daucus littoralis
* Daucus muricatus (L.) L.
* Daucus pulcherrima
* Daucus pusillus Michx., pastanaga silvestre americana

## Referències

* ↑ Geographical distribution of wild Daucus species Argentina
* ↑ Sáenz Lain C. 1981. Research on Daucus L (Apiaceae). Anales Jardin Botanico De Madrid. 37: 481–533.
* ↑ Phylogeny in Daucus
* ↑ Secretaria Regional do Ambiente e do Mar (2008), Plantas Endémicas dos Açores: Guia da Ilha do Faial, p.10; Creix fins als 800 metres d'altitud.
# Jordi d'Ornós

Jordi d'Ornós (Perpinyà?, circa 1380 - Carpentràs (Provença), 1452), fou un bisbe, cardenal, jurista i diplomàtic català.
Estudià arts a la Universitat de Perpinyà pels volts de l'any 1394.
Doctor en drets, ocupà diversos càrrecs. Fou prior del monestir de Sant Pere de Casserres i ardiaca d'Elna i Barcelona.
L'any 1417 fou nomenat canceller i procurador del rei Alfons el Magnànim davant del papa. El 5 de març de 1418 va ser rebut pel papa Martí V i pel concili de Constança, on hi pronuncià un discurs de congratulació per la restauració de la unitat.
Fou bisbe de Vic des de 1424 fins a 1425.
L'any 1423 el papa Martí V el nomenà delegat seu per resoldre els efectes del cisma d'Avinyó. El 1429 va intervenir en el concili de Tortosa, on s'extingí el cisma.
Assistí al Concili de Basilea, on fou nomenat cardenal pel papa Fèlix V (cismàtic), amb el títol de Santa Anastàsia i després de Santa Maria Transtíber. Després de la Pau de Terracina Eugeni IV el deposà per aquest motiu de la seu de Vic i del cardenalat.
L'any 1449 es reconcilià amb el papa Nicolau V, que el nomenà bisbe de Carpentràs, a la Provença, on morí el 1452. Va llegar a la catedral de Carpentràs la seva biblioteca.

## Obres

* Allegationes pro Benedicto XIII
* Epístola al rei Alfons (Barcelona, 12 de maig de 1416)
* Sermo (1418), pronunciat davant del Concili de Constança
* Epístola al rei Alfons (Avinyó, 23 de gener de 1418)
* Epístola al rei Alfons (Constança, 31 de març de 1418)
* Epístola al rei Alfons (Milà, 19 d'octubre de 1418)
* Sermones de 1438 pronunciats davant del concili de Basilea

## Referències

* ↑ Mariàngela Vilallonga,La literatura llatina a Catalunya al segle XV. Repertori bio-bibliogràfic
* ↑ Stieber, Joachim W. Pope Eugenius IV, the Council of Basel and the Secular and Ecclesiastical Authorities in the Empire (en anglès). Brill, 1978, p. 197-198. ISBN 9004052402.

## Bibliografia

* Mariàngela Vilallonga, La literatura llatina a Catalunya al segle xv. Repertori bio-bibliogràfic (1993, ISBN 978-84-7256-930-0).
* Juan Corminas, Suplemento al Diccionario crítico de los escritores catalanes (Burgos 1849).
# 10BASE5

També coneguda com a Thick Ethernet (Ethernet gruixut), és la Ethernet original. Va ser desenvolupada originalment a la fi dels anys 1970 però no es va estandarditzar oficialment fins a 1983. Utilitza una topologia en bus, amb un cable coaxial que connecta tots els nodes entre si. En cada extrem del cable ha de portar un terminador. Cada node es connecta al cable amb un dispositiu anomenat transceptor.
El cable usat és relativament gruixut (10 mm) i rígid. No obstant això és molt resistent a interferències externes i té poques pèrdues. Se li coneix amb el nom de RG8 o RG11 i té una impedància de 50 ohms. Es pot usar conjuntament amb el 10Base2.
El senyal és tret del bus mitjançant connexions vampir, entre les quals havia d'haver-hi una distància mínima de 2,5 m. La connexió vampir es basava a punxar el bus amb una clavilla i fer contacte amb el centre del cable del bus, i així poder connectar-te a la xarxa. Aquest tipus de connexió s'utilitzava molt per connectar-te a la xarxa i fer ús d'aquesta sense permís del propietari. El problema d'aquesta connexió era que al propietari, amb cada connexió vampir que s'afegia a la xarxa, aquesta perdia amplada de banda i quan eren massa el propietari es ressentia de l'excessiu abús d'aquestes.

## Característiques

* Tipus de cable usat: coaxial RG8, RG9 o RG11
* Tipus de connector usat: AUI
* Velocitat: 10 Mbit/s
* Topologia usada: bus
* Mínima distància entre trasceptores: 2,5 m
* Màxima longitud del cable transceptor: 50 m
* Màxima longitud de cada segment: 500 m
* Màxima longitud de la xarxa: 2500 m
* Màxim de dispositius connectats per segment: 100
* Segueix la regla 5−4−3: és una norma que limita la grandària de les xarxes.

## Avantatges

* Pot ser usat en distàncies llargues.
* Té una immunitat alta a les interferències.
* Conceptualment és molt simple.

## Inconvenients

* No és flexible. És difícil fer canvis en la instal·lació una vegada muntada.
* Intolerància en els trams entre nodes per esbrinar quin falla.

## Enllaços externs

* web del grup de treball 802,3 (anglès)
# Turdina de Palawan

La turdina de Palawan (Ptilocichla falcata) és un ocell de la família dels pel·lorneids (Pellorneidae).

## Hàbitat i distribució

Habita els boscos de les terres baixes a les illes Palawan i Balabac, a les Filipines sud-occidentals.

## Referències

* ↑ «Turdina de Palawan». Cercaterm. TERMCAT, Centre de Terminologia. Rev. 20/12/2021(català)
# Ariosoma multivertebratum

Ariosoma multivertebratum és una espècie de peix pertanyent a la família dels còngrids.

## Descripció

* Pot arribar a fer 54,2 cm de llargària màxima.
* Nombre de vèrtebres: 183-189.
* 258 radis tous a l'aleta dorsal.
* 180-183 radis tous a l'aleta anal.
* Cap i ventre foscos.

## Hàbitat

És un peix marí i bentopelàgic que viu entre 300 i 460 m de fondària.

## Distribució geogràfica

Es troba al Pacífic oriental central: les illes Marqueses.

## Observacions

És inofensiu per als humans.

## Referències

* ↑ Swainson W., 1838. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 1. i-vi + 1-368.
* ↑ uBio (anglès)
* ↑ Karmóvskaia, E.S., 2004. Benthopelagic bathyal conger eels of families Congridae and Nettastomatidae from the Western Tropical Pacific, with descriptions of ten new species. J. Ichthyol. 44(1): S1-S32.
* 1 2 3 4 FishBase (anglès)

## Enllaços externs

* AQUATAB
# Odalengo Piccolo

Odalengo Piccolo (Audalengh Cit en piemontès) és un municipi situat al territori de la província d'Alessandria, a la regió del Piemont (Itàlia).
Limita amb els municipis d'Alfiano Natta, Castelletto Merli, Cerrina Monferrato, Odalengo Grande i Villadeati.
# Daucus crinitus

Daucus crinitus és una planta de la família de les Umbel·líferes i pertany al mateix gènere que la pastanaga (Daucus carota). Les umbel·les estan llargament pedunculades. És una rabassa gruixuda que porta, a l'àpex, les veïnes de les fulles velles. Les lacínies foliars, és a dir, els segments estrets en els que es divideixen algunes fulles, estan aparentment disposades sobre el raquis com en verticils, bracteòles més curtes que els radis de la umbèl·lula fructífera, el fruit és de 4 a 6 mm, amb agullons de 2 a 3 mm.

## Referències

* ↑ «Daucus crinitus a EOL» (en anglès). [Consulta: 24 febrer 2015].
* ↑ «Daucus crinitus a The Plant List» (en anglès). [Consulta: 24 febrer 2015].
* ↑ de Bolòs, Oriol; Vigo, Josep; Masalles, Ramon M.; Ninot, Josep M. «Compostes». A: Flora Manual dels Països Catalans. 2a Edició. Barcelona: PorticNatura, 2005, p. 482. ISBN 8473064003.
# Sarlabag

Sarlabag (segle XXII aC - valor desconegut) o Zarlabag va ser el segon rei conegut de la Dinastia guti que va regnar a Sumer, segons la Llista de reis sumeris. Va governar a finals del tercer mil·lenni aC, segurament durant sis anys.
Potser era contemporani del rei d'Accad Xar-Kali-Xarri, si aquest Sarlabag és el mateix que un rei de Sumer que les inscripcions accàdies anomenen Šarlag, a qui Xar-Kali-Xarri va capturar, segons un dels seus noms d'any: "l'any en què Xar-Kali-Xarri va capturar Sarlag[bag] rei dels Gutis". El va succeir Xulme.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 94.
* ↑ Cassin, Elena (et al.) (comp.). Los imperios del Antiguo Oriente I: del paleolítico a la mitad del segundo milenio. Madrid: Siglo XXI, 1979, p. 76. ISBN 8432300411.
# Jorge Roberto Quinteros

Jorge Quinteros (San Fernando, 27 de juliol de 1974) és un exfutbolista argentí, que ocupava la posició de davanter.
Ha militat a l'Argentinos Juniors (en diverses etapes), San Lorenzo, Chacarita Juniors i Talleres de Córdoba al seu país, així com a Itàlia, Espanya i Xile. Ha guanyat el Clausura 2001 i el Clausura de Xile 2005.

## Enllaços externs

* Fitxa del jugador
# 164

El 164 (CLXIV) fou un any de traspàs començat en dissabte del calendari julià.

## Esdeveniments

* La pesta antonina s'estén per l'Imperi Romà.

## Referències

* ↑ Melton, 2014, «164».

## Bibliografia

* Melton, J. G. Faiths Across Time: 5,000 Years of Religious History (en anglès). Volum 1. ABC-CLIO, 2014. ISBN 978-1-61069-025-6.
# Walpole

«Walpole» té aquests significats:
* Walpole (municipalitat rural), terme municipal a la província de Saskatchewan (Canadà)
* Walpole (Nou Hampshire), població dels Estats Units a l'estat de Nou Hampshire
* Horace Walpole (1717 – 97), Earl d'Orford, polític, historiador, literat i antiquari britànic
* Robert Walpole (Houghton, Norfolk, 1676 – Londres, 1745), polític britànic
# Uleken (cràter)

Uleken és un cràter d'impacte en el planeta Venus de 10,9 km de diàmetre. Porta el nom d'un antropònim hezhen, i el seu nom va ser aprovat per la Unió Astronòmica Internacional el 1997.

## Referències

* ↑ «Uleken». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Ariosoma obud

Ariosoma obud és una espècie de peix pertanyent a la família dels còngrids.

## Descripció

* És de color gris marronós pàl·lid, molt més fosc a la part dorsal que no pas la part que hi ha a sota de la línia lateral.
* L'àrea que separa els ulls és negrosa.

## Hàbitat

És un peix marí, demersal i de clima tropical.

## Distribució geogràfica

Es troba al Pacífic occidental central: les illes Filipines.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20): 977 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Sarladès

El Perigord Negre (en occità Peiregòrd Negre o Perigòrd Negre), dit també Sarladès, és una comarca d'Occitània situada al Perigord (Guiana). La seva vila principal és Sarlat.

## Referències

* ↑ Segons la classificació de Frederic Zégierman.
# Josep Maria Marquès i Puig

Josep Maria Marquès i Puig (Barcelona, 11 de febrer de 1891 - Barcelona, 21 de març de 1950) fou un pintor català.

## Biografia

Va aprendre l'ofici del seu pare, el també pintor Josep Maria Marquès i García, i va perfeccionar la seva tècnica estudiant a l'escola de decoració de Joaquim Torres-Garcia, on va entrar en contacte amb artistes com Enric Casanovas o Aymat, entre d'altres. Durant tota la seva vida va exposar freqüentment a Barcelona, exposant des del 1920 al Saló dels Independents de Barcelona.
A nivell estilístic, va treballar sota la influència d'un classicisme arcaïtzant marcat pel noucentisme que dominava l'època. Amb el temps els seus treballs mostrarien un major convencionalisme, amb obres de caràcter mitològic o bíblic.
Fou germà del músic Antoni Marquès i Puig.

## Referències

* ↑ «José María Marqués Puig». Destino, 06-05-1950, pàg. 17.
* ↑ «Josep Maria Marquès i Puig». Gran Enciclopèdia Catalana. Barcelona: Grup Enciclopèdia Catalana.
# 4 botas

4 botas és una novel·la gràfica de Keko publicada el 2002. Va obtenir el Premi a la millor obra del Saló Internacional del Còmic de Barcelona de 2003.

## Argument

Un empleat d'una editorial, especialista en material relacionat amb els anys 1950, creu haver descobert indicis per a desemmascarar la cara oculta de la caça de bruixes enginyada pel senador McCarthy als anys 1950. La vida del protagonista, que transcorre entre llibres i còmics, oscil·la entre la fina franja que separa el deliri de la realitat, sense que el lector pugui arribar a saber amb certitud si la seva teoria conspirativa és real o fruit de les seves al·lucinacions.
El còmic, que fa explícites referències a el Quixot, és un homenatge a la iconografia estatunidenca i a la cultura popular dels anys 1950. L'estil i el pla subjectiu que empra de manera abundant Keko, accentuat per l'exagerat ús de tons ocres i rojos, contribueix a recrear l'enrarida i turbulent atmosfera que va marcar el Maccarthisme.

## Referències

* ↑ Vidal, Jaume «Josep Maria Beà, Keko y David Clowes, premiados» (en castellà). El País [Barcelona], 10-05-2003.
* ↑ Hernández Cava, Felipe «4 botas. Keko» (en castellà). El Cultural, 06-03-2003.
* ↑ García, Jorge «4 BOTAS, comentario por Jorge García» (en castellà). tebeosfera, 2004.
Viccionari
# Tux Typing

Tux Typing és un programa lliure que fa de tutor de mecanografia, creat especialment per als nens. Compta amb diversos tipus de joc i amb diferents nivells de dificultat. Està dissenyat per a ser divertit i educatiu. Està escrit en C i està disponible en els dipòsits de les distribucions Linux com Fedora Core, Debian i Ubuntu. Cada peix té una lletra o una paraula escrita en ella. Quan el jugador prem la tecla corresponent, o tecleja de la paraula apropiada, Tux es posicionarà a menjar el peix.

## Vegeu també

* Tux Paint

## Enllaços externs

* Tina Gasperson Three typing tutors and a boy, linux.com (September 08, 2008)
# Mússab ibn Umayr

Mússab ibn Umayr (àrab: مصعب بن عمير, Muṣʿab b. ʿUmayr) (?-625) fou un company del profeta Muhàmmad (Mahoma) de la família Abd-ad-Dar del clan quraixita. En conèixer Mahoma li va causar tanta impressió que va renunciar a una elevada posició social i riquesa per tal d'unir-se a la gent del Profeta, que aleshores era un petit grup mal vist arreu. Com que la família hi estava en desacord, va marxar amb altres fidels a Abissínia, retornant abans de l'hègira. Després de la primera convenció d'Àqaba, Mahoma el va enviar a Medina on va reclutar molts partidaris. Va portar l'estendard a la batalla de Badr i a la d'Úhud i va morir a la segona d'aquestes batalles (625).

## Referències

* ↑ Encyclopaedia of Islam, Brill Publishers, Leiden, s.v. "Muṣʿab b. ʿUmayr"

## Enllaços externs

* http://www.youngmuslims.ca/online_library/companions_of_the_prophet/musab.html Arxivat 2008-09-19 a Wayback Machine.
* http://www.islamicvoice.com/june.2003/child.htm Arxivat 2006-10-17 a Wayback Machine.
* http://al-islam.org/restatement/24.htm Arxivat 2012-10-09 a Wayback Machine.
# Dendropsophus aperomeus

Dendropsophus aperomeus és una espècie de granota que viu al Perú.

## Referències

* Angulo, A., Jungfer, K.-H. & Arizabal, W. 2004. Dendropsophus aperomeus. Llista Vermella d'Espècies Amenaçades de la UICN 2006. Consulta: 10 de gener de 2008.
# Setmana de la Ciència a Catalunya

La setmana de la ciència a Catalunya és un programa col·lectiu d'activitats, incloent més de 300 actes de divulgació del coneixement científic arreu Catalunya, organitzada per l'FCRI. Implica prop de 150 entitats del sistema de recerca: universitats, centres de recerca, museus, associacions i empreses.
Té com a objectius oferir a la societat, especialment al jovent, fórmules originals i properes de transmissió del coneixement científic que estimulin futures vocacions científiques. Alhora, catalitzar l'esforç en divulgació científica de tot el sistema català de recerca. Una de les activitats més destacades que se celebren en el marc de la setmana de la ciència és el dia de la ciència a les escoles.
La primera edició de la Setmana de la Ciència a Catalunya, iniciativa pionera a Espanya, va tenir lloc el 1996. S'han celebrat des d'aleshores vint-i-cinc edicions gràcies a la col·laboració d'un nombre cada cop més gran de diferents institucions, entitats i associacions catalanes.

## Referències

* ↑ Setmana de la Ciència a Catalunya Arxivat 2016-04-16 a Wayback Machine. Fundació Recerca (català)
* ↑ «La Setmana de la Ciència tindrà 300 activitats de divulgació científica». [Consulta: 25 gener 2021].
* ↑ A.f. «Comença la Setmana de la Ciència 2020», 13-11-2020. [Consulta: 25 gener 2021].
* ↑ Dia de la Ciència a les Escoles Arxivat 2014-12-04 a Wayback Machine. Fundació Recerca (català)
* ↑ A.f. «Comença la Setmana de la Ciència 2020». Ara.cat, 13-11-2020. [Consulta: 25 gener 2021].